**Հավելված**

**ՀՀ կառավարության 2024 թվականի**

**\_\_\_\_\_\_\_\_\_ --ի N -Ն որոշման**

**«Հավելված 4**

**ՀՀ կառավարության 2019 թվականի**

**մայիսի 30-ի N 642-Ն որոշման**

**ԿԱՐԳ**

**ՊԵՏՈՒԹՅԱՆ ԿՈՂՄԻՑ ԵՐԱՇԽԱՎՈՐՎԱԾ ԱՆՎՃԱՐ ԵՎ ԱՐՏՈՆՅԱԼ ՊԱՅՄԱՆՆԵՐՈՎ ՍԻՐՏ-ԱՆՈԹԱՅԻՆ ՀԻՎԱՆԴՈՒԹՅՈՒՆՆԵՐԻ ՀԱՄԱՐ ՏՐԱՄԱԴՐՎՈՂ ԴԵՂԵՐԻ ՓՈԽՀԱՏՈՒՑՄԱՆ ՓՈՐՁԱՐԱՐԱԿԱՆ ՄԵԽԱՆԻԶՄԻ**

**1. ԸՆԴՀԱՆՈՒՐ ԴՐՈՒՅԹՆԵՐ**

Սույն կարգով կարգավորվում են Հայաստանի Հանրապետության կառավարության 2019 թվականի մայիսի 30-ի N 642-Ն որոշման N 1 հավելվածում նշված բնակչության սոցիալական կամ հատուկ խմբերի ցանկում ընդգրկված շահառուներին (այսուհետ` շահառու) **պետության կողմից երաշխավորված անվճար և արտոնյալ պայմաններով տրամադրվող** սիրտ-անոթային հիվանդությունների արտահիվանդանոցային պայմաններում բուժման և քրոնիկ հիվանդությունների շարունակական (դիսպաներ) հսկողության նպատակով դեղերի (այսուհետ՝ փոխհատուցվող դեղեր) փոխհատուցման փորձարարական մեխանիզմը:

1. Փորձարարական մեխանիզմով փոխհատուցման ենթակա են Հայաստանի Հանրապետության առողջապահության բնագավառի պետական կառավարման լիազոր մարմնի (այսուհետ՝ Լիազոր մարմին) կողմից հաստատված հիմնական դեղերի ցանկում ներառված դեղերը` համաձայն Ձևաչափ 1-ում նշված պարտադիր տվյալների***:***
2. Փորձարարական մեխանիզմով փոխհատուցումն իրականացվում է դեղի համընդհանուր անվանման խմբին և այդ խմբում ընդգրկված առևտրային անվանումներին համապատասխան`:
3. Փորձարարական մեխանիզմով փոխհատուցումն իրականացվում է դեղի համընդհանուր անվանման խմբին և այդ խմբում ընդգրկված առևտրային անվանումներին համապատասխան` Հայաստանի Հանրապետությունում «Դեղերի մասին» օրենքով սահմանված կարգով գրանցված դեղերի համար դեղի հենակետային գինը, փոխհատուցման գինը և փոխհատուցման առավելագույն չափը սույն կարգով սահմանված մեթոդաբանության հիման վրա հաշվարկելու միջոցով։
4. Փոխհատուցվող դեղերի փոխհատուցման գինը և փոխհատուցման առավելագույն չափը հաշվարկվում են ինքնաշխատ եղանակով և դրանց վերաբերյալ տեղեկատվությունը հրապարակվում է Լիազոր մարմնի կայքէջում, դեղատների կողմից շահառուներին ներկայացվող տեղեկատվական բնույթի նյութերում մինչև յուրաքանչյուր հաշվարկին հաջորդող ամսվա 5-ը։ Ընդ որում, տեղեկատվությունը կարող է թարմացվել նաև դեղերի գրանցման կարգավիճակի փոփոխությունների դեպքում ինքնաշխատ՝ ստուգելով նախորդ ամսվա ընթացքում դեղերի գրանցման կարգավիճակների փոփոխությունները:
5. Լիազոր մարմինն իրականացնում է փոխհատուցվող դեղերի ցանկում ներառված դեղերի հենակետային գների մշտադիտարկումը, վերլուծությունը, համադրումը՝ Ձևաչափ 4-ով հաստատված երկրների դեղերի շրջանառության մեջ առկա դեղերի գների հետ։
6. Օրացուցային տարվա ընթացքում դեղի հենակետային գինը փոխհատուցման գինը և փոխհատուցման առավելագույն չափը կարող է վերանայվել ոչ ավելի, քան երկու անգամ։

**2. ԴԵՂԻ ՀԵՆԱԿԵՏԱՅԻՆ ԳՆԻ, ՓՈԽՀԱՏՈՒՑՄԱՆ ԳՆԻ ԵՎ ՓՈԽՀԱՏՈՒՑՄԱՆ ԱՌԱՎԵԼԱԳՈՒՅՆ ՉԱՓԻ ՀԱՇՎԱՐԿՄԱՆ ՄԵԹՈԴԱԲԱՆՈՒԹՅՈՒՆԸ**

1. **Դեղի հենակետային գինը հաշվարկվում է** յուրաքանչյուր դեղի համընդհանուր անվանման համապատասխան` համաձայն «Դեղերի մասին» օրենքով սահմանված կարգով գրանցված դեղի առևտրային անվանման, դեղաձևի և դեղաչափի, հետևյալ բանաձևով․

ԴՀԳ = $\frac{ԴՆԳn x ԴՆՔn}{ԴՆՔs}$ x ՀՏ, որտեղ

ԴՀԳ-ը՝ Դեղի հենակետային գինն է ըստ առևտրային անվանման, դեղաձևի և դեղաչափի,

ԴՆԳn-ը – ըստ դեղի առևտրային անվանման, դեղաձևի և դեղաչափի նախորդ 12 ամիսների ընթացքում յուրաքանչյուր ներմուծման գինն է,

ԴՆՔn-ը - ըստ դեղի առևտրային անվանման, դեղաձևի և դեղաչափի նախորդ 12 ամիսների ընթացքում յուրաքանչյուր ներմուծման գնին համապատասխան դեղի միավոր քանակն է,

ԴՆՔs-ը - ըստ դեղի առևտրային անվանման, դեղաձևի և դեղաչափի նախորդ 12 ամիսների ընթացքում ընդամենը ներմուծման քանակն է,

ՀՏ - դեղի ներմուծման համար գանձվող պետական տուրքը և ավելացված արժեքի հարկը՝ գործակցի տեսքով։

**9.Դեղի փոխհատուցման գինը հաշվարկվում է** դեղի հենակետային գնի նկատմամբ հարկային ոլորտում լիազոր մարմնի կողմից տրամադրած դեղերի մեծածախ իրացման և դեղատնային գործունեություն իրականացնող կազմակերպությունների՝ նախորդ 5 տարիների շահութաբերության միջին չափին համապատասխան գործակցի կիրառմամբ՝ հետևյալ բանաձևով․

ԴՀատԳ = ԴՀԳ \* ՇԳ, որտեղ

ԴՀատԳ - Դեղի փոխհատուցվող գինն է ըստ առևտրային անվանման, դեղաձևի և դեղաչափի,

ԴՀԳ - Դեղի հենակետային գինն է ըստ առևտրային անվանման, դեղաձևի և դեղաչափի,

ՇԳ – գործակից, որը սահմանվում է հարկային ոլորտում լիազոր մարմնի տրամադրած դեղերի մեծածախ իրացման և դեղատնային գործունեություն իրականացնող կազմակերպությունների՝ նախորդ 5 տարիների շահութաբերության միջին չափին համապատասխան։

**10.Տեղական արտադրության դեղերի փոխհատուցման գինը հաշվարկվում է** դեղի տեղական արտադրողի կողմից Լիազոր մարմնին ներկայացված կամ հայտարարված գործարանային գնի նկատմամբ հարկային ոլորտում լիազոր մարմնի կողմից տրամադրած դեղերի մեծածախ իրացման և դեղատնային գործունեություն իրականացնող կազմակերպությունների՝ նախորդ 5 տարիների շահութաբերության միջին չափին համապատասխան գործակցի կիրառմամբ՝ հետևյալ բանաձևով․․

ՏԴՀատԳ = ՏԴԳԳ \* ՇԳ, որտեղ

ՏԴՀատԳ – Տեղական արտադրության դեղի հատուցվող գինն է ըստ առևտրային անվանման, դեղաձևի և դեղաչափի,

ՏԴԳԳ – Տեղական արտադրության դեղի լիազոր մարմնին ներկայացված գործարանային գինն է ըստ առևտրային անվանման, դեղաձևի և դեղաչափի,

ՇԳ – գործակից, որը սահմանվում է հարկային ոլորտում լիազոր մարմնի կողմից տրամադրված դեղերի մեծածախ իրացման և դեղատնային գործունեություն իրականացնող կազմակերպությունների՝ նախորդ 5 տարիների շահութաբերության միջին չափին համապատասխան։

**11.Դեղի փոխհատուցման առավելագույն չափը հաշվարկվում է** դեղի համընդհանուր անվանման, դեղաձևի և դեղաչափի համար՝ «Դեղերի մասին» օրենքով սահմանված կարգով գրանցված դեղերի հենակետային գների և ներմուծման ծավալների միջին կշռված չափով՝ հետևյալ բանաձևով․

ԴՀԱՉ=($(\sum\_{n+1}^{}ԴՀԳn \* ԴՍՔn)/\sum\_{}^{}ԴՍՔs)$\* ՇԳ, որտեղ

ԴՀԱՉ-ը՝ Դեղի փոխհատուցման առավելագույն չափն է ըստ համընդհանուր անվանման, դեղաձևի և դեղաչափի,

ԴՀԳn-ը՝ Տվյալ համընդհանուր անվանմանը, դեղաձևին և դեղաչափին համապատասխան դեղերի հենակետային գներն են՝ ըստ առևտրային անվանման, դեղաձևի և դեղաչափի,

ԴՍՔn-ը` Տվյալ համընդհանուր անվանմանը, դեղաձևին և դեղաչափին համապատասխան դեղերի նախորդ 12 ամիսների ընթացքում սպառման քանակն է,

ԴՍՔs-ը՝ նախորդ 12 ամիսների ընթացքում տվյալ համընդհանուր անվանմանը, դեղաձևին և դեղաչափին համապատասխան դեղերի սպառման ընդհանուր քանակն է,

ՇԳ – գործակից, որը սահմանվում է հարկային ոլորտում լիազոր մարմնի կողմից տրամադրված մեծածախ իրացման և դեղատնային գործունեություն իրականացնող կազմակերպությունների՝ նախորդ 5 տարիների շահութաբերության միջին չափին համապատասխան։

12. Մեկից ավելի համընդհանուր անվանում ունեցող բաղադրությամբ դեղի հենակետային գնի, հատուցման գնի և հատուցման առավելագույն չափի հաշվարկումն իրականացվում է սույն կարգի 9-րդ, 10-րդ և 11-րդ կետերով սահմանված կարգով՝ որպես դեղի համընդհանուր անվանում սահմանելով դեղի բաղադրության մեջ առկա բոլոր բաղադրամասերը, իսկ միատեսակ բաղադրամասերից բաղկացած կոմբինացիայի բացակայության դեպքում՝ ամենամեծ տեսակարար կշիռ ունեցող բաղադրամասը։

**3. ԴԵՂԻ ՀԵՆԱԿԵՏԱՅԻՆ ԳՆԻ, ՓՈԽՀԱՏՈՒՑՄԱՆ ԳՆԻ ԵՎ ՓՈԽՀԱՏՈՒՑՄԱՆ ԱՌԱՎԵԼԱԳՈՒՅՆ ՉԱՓԻ ՍԱՀՄԱՆՄԱՆ ԵՎՎԵՐԱՆԱՅՄԱՆ ԿԱՐԳԸ**

13.Փոխհատուցվող դեղերի ցանկում ամենամեծ գումարային ծավալ ունեցող 50 դեղի հենակետային գնի վերջնական հաշվարկի համար Հայաստանի Հանրապետություն ներմուծված դեղի ներմուծման (CIP) գինը համեմատվում է Ձևաչափ 4-ում նշված երկրների մեծածախ գնի հետ՝ ըստ փոխհատուցվող դեղերի առևտրային անվանման, դեղաձևի և դեղաչափի: Որպես համեմատելի գին է ընդունվում երկրների աճման կարգով դասավորված գների ցանկում երրորդ գինը:

14.Հենակետային գնի ՀՀ դրամով արտահայտությունը հաշվարկվում է ներկրման հաշիվ ապրանքագրի արտարժութային գինը հաշիվ-ապրանքագրի ամսաթվով ՀՀ կենտրոնական բանկի կողմից սահմանված փոխարժեքին համապատասխան վերահաշվարկելու միջոցով:

15.Բացի Ձևաչափ 4-ում նշված երկրների դեղի գնի հետ համեմատելու գործընթացից, փոխհատուցվող դեղի հենակետային գնի սահմանման ժամանակ կարող է հաշվի առնվել նաև՝

1) **Դեղի փոխհատուցման առավելագույն չափի** հաշվարկում ներառված դեղի՝ հաշվարկման օրվանը հաջորդող վեց ամիսների ընթացքում ներմուծման գների այնպիսի փոփոխությունները, որոնք կարող են բերել փոխհատուցման առավելագույն չափի 10 տոկոսից ավել փոփոխության,

2) **Դեղի փոխհատուցման առավելագույն չափի** հաշվարկում ներառված դեղի՝ հաշվարկման օրվանը հաջորդող վեց ամիսների ընթացքում դեղի ներմուծման ժամանակ օգտագործվող հիմնական արտարժույթների փոխարժեքի այնպիսի փոփոխությունը, որը կարող է բերել փոխհատուցման առավելագույն չափի 10 տոկոսից ավել փոփոխության,

3) շուկայում առկա համընդհանուր անվանմամբ դեղի սահմանափակ հասանելիության պարագայում, երբ այլ փոխարինող դեղերի գների տատանումների արդյունքում փոխհատուցման առավելագույն չափի տարբերությունը կազմում է 10 տոկոսից ավել:

16.Այն դեպքում, երբ տվյալ համընդհանուր անվանմանը համապատասխան դեղերի ապահովումն անհնար է, լիազոր մարմինը այդ առևտրային անվանումների մասով կարող է կատարել փոխհատուցման գնի ավելացում մինչև 5 տոկոսի չափով։ Ընդ որում, գործընթացը կարող է կրկնվել այնքան, մինչև առկա լինի տվյալ համընդհանուր անվանմանը համապատասխան առնվազն մեկ դեղ:

**4. ԴԵՂԵՐԻ ԲԱՑ ԹՈՂՆՄԱՆ ՊԱՅՄԱՆՆԵՐԸ**

17.Դեղերի հատկացումը Շահառուներին իրականացվում է ԱԱՊ կազմակերպության կողմից ՀՀ կառավարության 2019 թվականի օգոստոսի 15-ի թիվ 1080-Ն որոշմամբ սահմանված կարգով գրված դեղատոմսի հիման վրա, որի վերաբերյալ համապատասխան գրառում է կատարվում շահառուի ամբուլատոր բժշկական քարտում:

18.Դեղի դուրս գրումն իրականացվում է Լիազոր մարմնի կողմից հրապարակաված փոխհատուցվող դեղերի ցանկին համապատասխան:

**5. ՏԵՂԵԿԱՏՎԱԿԱՆ ՀԱՄԱԿԱՐԳԻ ԵՎ ԿՈՂՄԵՐԻ ՀԱՄԱԳՈՐԾԱԿՑՈՒԹՅԱՆ ՊԱՅՄԱՆՆԵՐԸ**

19.Դեղատունը դեղը տրամադրելիս դեղի բաց թողնման էլեկտրոնային համակարգում մուտքագրում է դեղի տրամադրման վերաբերյալ տեղեկատվությունը՝ այդ թվում համավճարի չափի մասին:

20.Դեղատան կողմից ներկայացվող տվյալներն առնվազն ներառում են տեղեկատվություն փաստացի հատկացված դեղերի առևտրային և համընդհանուր անվանումների, դեղաձևի, դեղաչափի, տրամադրված դեղի քանակի, փոխհատուցման գնի և փոխհատուցման առավելագույն չափի, ինչպես նաև փոխհատուցման առավելագույն չափի գերազանցման դեպքում՝ շահառուի կողմից կատարված համավճարի չափի մասին` համաձայն Ձևաչափ 2-ի։

**6. ԴԵՂԵՐԻ ՓՈԽՀԱՏՈՒՑՈՒՄԸ**

21.Դեղերի ծախսերի դիմաց փոխհատուցումն իրականացվում է համաձայն Դեղատների (դեղատնային գործունեություն իրականացնող իրավաբանական անձ) կողմից առողջապահական էլեկտրոնային տեղեկատվական համակարգում կատարված գործարքներում նշված ծավալների՝ վերջիններիս կողմից Լիազոր մարմնի հետ կնքված պայմանագրից հետո յուրաքանչյուր 15-րդ օրը ներկայացված փոխհատուցման չափի վերաբերյալ փաստաթղթի հիման վրա։

22.Դեղերի փոխհատուցումն իրականացվում է յուրաքանչյուր դեղի համար հաստատված և տրամադրման պահին գործող փոխհատուցման գնի չափով, սակայն ոչ ավել, քան տվյալ դեղին համապատասխան համընդհանուր անվանման համար հաշվարկված փոխհատուցման առավելագույն չափը։

23.Սահմանված առավելագույն փոխհատուցման չափը գերազանցող տարբերությունը, որը չի գերազանցում սահմանված առավելագույն փոխհատուցման չափի մինչև 50 տոկոսը, վճարում է շահառուն իր միջոցների կամ այլ միջոցների հաշվին: Սահմանված առավելագույն փոխհատուցման չափն ավելի քան 50 տոկոսով գերազանցող փոխհատուցման գին ունեցող դեղը հանվում է փոխհատուցվող դեղերի ցանկից։

**7. ԴԵՂԵՐԻ ՏՐԱՄԱԴՐՄԱՆ ԳՈՐԾԸՆԹԱՑԻ ԿԱԶՄԱԿԵՐՊՈՒՄԸ**

24.Ըստ առևտրային անվանման սահմանված փոխհատուցվող դեղերի ցանկը և հատուցման առավելագույն չափը հրապարակվում է Լիազոր մարմնի պաշտոնական կայքում, որի հետ միասին հրապարակվում է նաև դեղատնային գործունեություն իրականացնող կազմակերպությունների համար պայմանագրային գումարի չսահմանափակման սկզբունքով հրապարակային (օֆերտա) պայմանագրի կնքման հրավերը, պայմանագրի օրինակելի ձևը, նախաորակաորման պայմանները և պայմանագրին միանալու համաձայնությունը (ակցեպտ):

25.Հրավերը, պայմանագրի օրինակելի ձևը, նախաորակաորման պայմանները և պայմանագրին միանալու համաձայնությունը (ակցեպտ) հաստատվում են Լիազոր մարմնի կողմից:

26Պայմանագրին միանալու համաձայնություն (ակցեպտ) կարող է տալ ՀՀ տարածքում գործող դեղերի մանրածախ գործունեություն իրականացնող ցանկացած իրավաբանական անձ կամ անհատ ձեռնարկատեր (այսուհետ` Դեղատուն), որը կարող է դիմել Լիազոր մարմնին՝ դեղերի փոխհատուցման ծրագրի շրջանակներում որակավորում ստանալու համար։

27.Դեղատունը ըստ Լիազոր մարմնի կողմից հրապարակված հրավերի պայմանների տալիս է գրավոր համաձայնություն փոխհատուցվող դեղերի տրամադրման, դեղերի մատակարարման պայմանների և Լիազոր մարմնի կողմից դրա դիմաց վճարման պայմանների և համագործակցության այլ դրույթների վերաբերյալ:

1. 28.Դեղատների կողմից ներկայացված հայտի հիման վրա Լիազոր մարմնի և Դեղատան միջև կնքվում է պայմանագիր:

29.Դեղատների վերաբերյալ ռեեստրը վարում է Լիազոր մարմինը: Ռեեստրի ձևը և վարման կարգը սահմանում է Լիազոր մարմինը:

30.Դեղատան որակավորումը և վերջինիս որակավորումից զրկելն իրականացնում է Լիազոր մարմինը Որակավորումը տրվում է մինչև մեկ տարի ժամկետով:

31.Որակավորում ստանալու համար Դեղատունը պետք է ապահովի հետևյալ պայմանները՝

1) «Լիցենզավորման մասին» օրենքով սահմանված կարգով համապատասխան լիցենզիայի առկայություն,

2) Պետության կողմից փոխհատուցվող դեղերի հասանելիության ապահովում շահառուներին,

32.Որակավորում ստացած դեղատունը պետք է ապահովի հետևյալ պայմանները՝

1) Դեղատան կողմից դեղատան տեսանելի վայրում տեղեկատվության հասանելիության ապահովում, առ այն, որ տվյալ դեղատան միջոցով տրամադրվում են փոխհատուցվող դեղեր,

2) դեղատանը տեսանելի վայրում մշտապես ապահովի Լիազոր մարմնի կողմից պահանջվող տեղեկատվության հասանելիություն՝ փոխհատուցման կարգի, փոխհատուցման գնի և փոխհատուցման առավելագույն չափի վերաբերյալ (ցուցադրման ենթակա տեղեկատվությունը ներկայացված է Ձևաչափ 3-ում):

33. Դեղատունը փոխհատուցվող դեղը հատկացնում է շահառուին միասնական էլեկտրոնային համակարգով շահառուին նույնականացնելուց անմիջապես հետո: Այն դեպքում, երբ փոխհատուցվող դեղը տրամադրվում է շահառուի նույնականացման վավերականության հաստատումից հետո 24 ժամից ուշ և այդ դեպքը ընթացիկ տարում կրկնվում է 3 անգամ, ապա Լիազոր մարմինը կարող է յուրաքանչյուր նման դեպքով Դեղատան նկատմամբ կիրառել պայմանագրով սահմանված պատասխանատվության միջոցներ:

Ձևաչափ 1

ՑԱՆԿ

Շահառուներին պետության կողմից երաշխավորված անվճար և արտոնյալ պայմաններով արտահիվանդանոցային պայմաններում սիրտ-անոթային հիվանդությունների բուժման նպատակով փոխհատուցվող դեղերի

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Հ/Հ** | **Դեղի համընդհանուր անվանումը** | **Դեղի առևտրային անվանումը** | **Կոդ**  | **Դեղաձև** | **Դեղաչափ** | **Չափման միավոր** | **Հենակետային գին** | **փոխատուցման գին** | **փոխատուցման առավելագույն չափ** |
| ․․․ |  |  |  |  |  |  |  |  |  |

Ձևաչափ 2

Դեղատան կողմից ներկայացվող տվյալները

Դեղատան անվանումը, գործունեության իրականացման հասցեն, ՀՎՀՀ, ներկայացվող հաշվետվության ժամանակահատվածը, հաշվետվության գեներացման ամսաթիվը

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Դեղի կոդը** | **Դեղի համընդհանուր անվանումը** | **Դեղի առևտրային անվանումը, դեղաձևը, դեղաչափը** | **Չափման միավոր** | **Դեղատոմսով պահանջված քանակ** | **Տրամադրված քանակ** | **փոխատուցման գին, դրամ** | **փոխհատուցման առավելագույն չափ, դրամ** | **Ընդամենը փոխհատուցվող գումար** | **Ընդամենը համավճար** |
| ․․․ |  |  |  |  |  |  |  |  |  |
| Ընդամենը |  |  |  |  |  |  |  |  |  |

Ձևաչափ 3

Դեղատան կողմից ցուցադրման ենթակա տեղեկատվությունը

|  |  |  |  |  |  |  |
| --- | --- | --- | --- | --- | --- | --- |
| **Դեղի կոդը** | **Դեղի համընդհանուր անվանումը** | **Դեղի առևտրային անվանումը, դեղաձևը, դեղաչափը** | **Չափման միավոր** | **Փոխհատուցման գին, դրամ** | **Փոխհատուցման առավելագույն չափ, դրամ** | **Համավճար** |
| ․․․ |  |  |  |  |  |  |

Ձևաչափ 4

ԵՐԿՐՆԵՐԻ ՑԱՆԿ

|  |  |  |  |  |  |
| --- | --- | --- | --- | --- | --- |
| **ՀՀ** | **Երկրի անվանումը** | **Իրավասու կազմակերպության անվանումը, տվյալների աղբյուրը** | **Գրանցված դեղի արժույթը** | **Տվյալների թարմացման պարբերականությունը** | **Կիրառման մանրամասներ** |
| 1 | Վրաստան | Վրաստանի օկուպացված տարածքներից ներքին տեղահանվածների, աշխատանքի, առողջապահության և սոցիալական հարցերի նախարարություն | լարի | Տարեկան երկու անգամ | Բոլոր դեղերի համար |
| 2 | Մոլդովա | Մոլդովայի Հանրապետության առողջապահության նախարարություն  | լեյ | Տարեկան երկու անգամ | Բոլոր դեղերի համար |
| 3 | Չեխիա | Չեխիայի Հանրապետության դեղերի վերահսկման պետական ​​ինստիտուտ | Չեխական կռոնա | Տարեկան երկու անգամ | Բոլոր դեղերի համար |
| 4 | Հունաստան | Դեղորաքային միջոցների ազգային կազմակերպություն | Եվրո | Տարեկան երկու անգամ | Բոլոր դեղերի համար |
| 5 | Լիտվա | Լիտվայի Հանրապետության առողջապահության նախարարություն | Եվրո | Տարեկան երկու անգամ | Բոլոր դեղերի համար |
| 6 | Սլովակիա | Սլովակիայի Հանրապետության առողջապահության նախարարություն | Եվրո | Ամսական | Բոլոր դեղերի համար |
| 7 | Հունգարիա | Ազգային առողջապահական հիմնադրամ | Ֆորինտ | Ամսական | Բոլոր դեղերի համար |
| 8 | Բուլղարիա | Դեղերի գնագոյացման և փոխհատուցման ազգային խորհուրդ | Լեվ | Ամսական | Բոլոր դեղերի համար |

»: